
ИЗВЕШТАЈ О СЛУЧАЈУ НАКОН СПРОВЕДЕНОГ ИСПИТНОГ ПОСТУПКА
СА МИШЉЕЊЕМ ЗАШТИТНИКА ГРАЂАНА
Заштитнику грађана притужбу је дана 23.03.2023. год. поднео АА из …, јер његовој и осталој деци из села … (општина …) за школску 2022/2023 годину није обезбеђен бесплатан превоз до О.Ш. … у … (општина …), коју похађају од првог разреда.  Притужилац наводи да се поводом овог проблема од почетка школске 2022/2023 године обраћао надлежнима у општинама … и …, као и републичком просветном инспектору за Колубарски и Мачвански управни округ са седиштем у Ваљеву, али није обезбеђен бесплатан превоз, ни безбедан пут до Школе, ради остваривање обавезног основног образовања и васпитања његовој и осталој деци из села ….

У притужби се, наиме, наводи забринутост родитеља за безбедност њихове деце приликом одласка и повратка из Школе, јер је једини пут којим деца могу до школа (било да се ради о школи у …, … или …) исти магистрални пут, те нема могућности да овај пут користе пешаци, а како не постоје ни аутобуска стајалишта на магистралном путу, ускраћена је и могућност да њихова деца користе јавни превоз. Стога су родитељи принуђени да сами обезбеђују деци превоз моторним возилом који има дозволу за магистрални пут (ауто и сл.), што их излаже додатним издацима, а такође их онемогућава да извршавају своје радне обавезе. Притужилац наводи да осталим родитељима у Републици Србији није наметнута оваква обавеза ради остваривања обавезног основног образовања и васпитања. Такође, због оваквог односа Општине према својим најмлађим члановима су честа исељавања становништва и напуштање читавих домаћинства са њене територије.

Притужилац, такође, наводи да у селу … постоји једино основна четворогодишња школа, па родитељи сматрају да није у интересу деце да мењају школу, нарочито уколико им је најближа основна школа која има разреде од 1. до 8. Из свих наведених разлога, родитељи су се и одлучили да децу упишу у школу најближу њиховом месту пребилишта, која је на територији друге општине.

Испитујући испуњеност услова за поступање по поднетој притужби у оквиру навода притужбе и разлога за њено подношење, разматрајући приложену документацију, Заштитник грађана је донео закључак о покретању испитног поступка оцене законитости и правилности рада Министарства просвете у конкретном случају[footnoteRef:1]. [1:  Акт Заштитника грађана дел. бр. 12381 од 23.05.2023. год.] 


Заштитнику грађана је достављена тражена документација Министарства- Сектора за инспекцијске послове о предузетим радњама просветне инспекторке, у складу са овлашћењима прописаним у одредби у члану 15. ст. 1. тачка 6. Закона о просветној инспекцији[footnoteRef:2]: [2:  "Сл. гласник РС", бр. 27/2018 и 129/2021] 

· просветна инспекторка је обавестила Општине … и … о захтеву родитеља ученика из …, ради предузимања мера из њихове надлежности
· утврдила је да се и директорка Школе обраћала председнику Скупштине општине … ради регулисања трошкова превоза овим ученицима у више наврата током прошле школске године (у обраћању од 01.04.2022. год. се наводи да су ученици Школе из … једини ученици који плаћају превоз до Школе и назад); као и у школској 2022/2023 години (дана 07.10.2022. год.)
· директорка Школе је потврдила наводе притужиоца и изјаснила се: „у селу … постоји четвороразредна школа где би могло да се школују ученици нижих разреда (три ученика–путника), али је та школа на већој удаљености од места становања него што је удаљеност Школе у …,  …да је пут небезбедан, да је поред реке … где нема тротоара, да тај део села није насељен и да је безбедније, ближе и лакше да ученици стигну до Школе у …. За ученике виших разреда најближа школа на територији општине … је у …, али … и за њих је лакши и безбеднији долазак у Школу у …“[footnoteRef:3] [3:  Акт Министарства- Сектор за инспекцијске послове од 10.04.2023. год.] 

· у достављеном изјашњењу Заштитнику грађана је наглашено да “рад јединица локалне самоуправе није у надлежности просветне инспекције“[footnoteRef:4]. [4:  Акт Министарства- Сектор за инспекцијске послове од 11.05.2023. год.] 


По захтеву Заштитника грађана, Министарство просвете је доставило изјашњење и копију документације о поступању Министарства поводом захтева Општине …[footnoteRef:5] и Општине …[footnoteRef:6] да им Министарство достави тумачења одредби у члану 189. Закона о основама система образовања и васпитања[footnoteRef:7] и одредби у члану 69. Закона о основном образовању и васпитању[footnoteRef:8], односно мишљење о обавезама јединица локалне самоуправе да поступа у складу са наведеним законским одредбама. Министарство је доставило тражено тумачење законских одредби у којем је наведено: »произилази да ученицима основне школе са боравиштем или пребивалиштем у … (општина …) који школу похађају у … (општина …) средства за плаћање трошкова превоза обезбеђује општина …, ако је та школа на удаљености већој од четири километара и најближа је месту пребивалишта ученика».[footnoteRef:9] [5:  Акт Општине …, бр. 06-…/1-2022 од 06.02.2023. год.]  [6:  Акт Општине …, бр. 06-…/2022-04 од 18.09.2022. год.]  [7:  „Сл. гласник РС“ бр.88/17, 27- др. закони, 10/19 и 129/21]  [8:  „Сл. гласник РС“ бр.18/10, 101/17, 113/17 - др. закон, 10/19 и 129/21]  [9:  Акт Министарства бр. 011-…/2022-07 од 04.10.2022.год.] 


С обзиром на активности које је у конкретном случају предузело Министарство, Заштитник грађана је донео закључак о покретању испитног поступка оцене законитости и правилности рада Општинске управe општине … у конкретном случају[footnoteRef:10]. [10: Акт Заштитника грађана дел. бр. … од 07.07.2023. год.] 


У изјашњењу Општинске управе општине …[footnoteRef:11] наведено је да је су у буџету планирана средства заза бесплатан превоз ученика за 2022. годину, као и за текућу 2023. год. Поводом навода притужбе, Општинска управа се изјаснила да је „основна школа у … … територијално најближа“, али је након теренске провере удаљености места пребивалишта ученика из села … до ове Школе утврђено да није испуњен законски услов за надокнаду трошкова превоза овим ученицима од стране Општине …, јер је та удаљеност мања од четири километара. Наиме, саобраћајни инспектор Општинске управе општине … је у извршеној теренској провери утврдио да је од осморо ученика из села … који похађају Школу у …:  [11:  Акт Општинске управе општине … бр. 06-…/2022-04 од 26.07.2023. год.] 

· за њих 5 основна школа у … јесте најближа њиховом месту пребивалишта, али се налази на удаљености мањој од четири километара
· у два случаја се ради о деци која похађају ниже разреде, па им је најближа четворогодишња Школа у …
· само у случају једног детета Школа је на већој удаљености од четири километара (најближа је Школа у … на удаљености од 5,1 км, али ученица похађа Школу у …, која је на већој удаљености од 5,2 км).
***
Као први принцип, који систем образовања и васпитања мора да обезбеди за сву децу и ученике, Закон о основама система образовања наводи: једнакост и доступност остваривања права на образовање и васпитање, заснованом на социјалној правди и принципу једнаких шанси без дискриминације.[footnoteRef:12] [12:  Члан 7. Закона о основама система образоваља и васпитања] 

Одредбом члана 189. Закона о основама система образовања и васпитању прописано је да да се у буџету јединице локалне самоуправе обезбеђују средства за превоз ученика основне  школе на удаљености већој од четири километра до седишта школе, превоз ученика који имају пребивалиште на територији јединице локалне самоуправе на удаљености већој од четири километра од седишта школе, као и у случајевима када ученици основне школе похађају школу на територији друге јединице локалне самоуправе - ако је школа коју похађају најближа месту пребивалишта ученика.
Такође, одредбом члана 69. Закона о основном образовању и васпитању утврђено је право ученика на бесплатан превоз ако је настањен на удаљености већој од четири километра од седишта школе, као и у случају када похађа школу на територији друге једнице локалне самопураве, ако је та школа на удаљености већој од четири километра и најближа је месту пребивалишта ученика.
***
На основу чињеница утврђених у поступку контроле, Заштитник грађана оценио је да није било неправилности у раду Министарства просвете и јединице локалне самоуправе у конкретном случају, с обзиром да је утврђено да су контролисани органи управе поступили у складу са релевантним законским одредбама.
Међутим, Заштитник грађана указује да се у свом досадашњем раду сусретао са бројним примерима да јединице локалне самоуправе, нарочито у неразвијеним и руреалним областима, нису биле у могућности да примене одредбе закона којима се уређује остваривање права ученика на бесплатан превоз, због тешкоће да утврде износ средстава или цену трошкова превоза ученика из различитих разлога - недостатка јавног превоза, саобраћајне неповезаности и лоше инфраструктуре, небезбедности пута од места пребивалишта ученика до школе, велике разуђености, односно мале густине насељености становништва на њиховим територијама и сл. Заштитник грађана је у предметима у којима је поступао преходних година, као и у спроведном истраживању 2018. год.[footnoteRef:13] утврдио да су овај проблем јединице локалне самоуправе превазилазе на различите начине: поједине ЈЛС обезбеђују „финансијска средства у месечном новчаном износу као да има организован јавни превоз и тим родитељима школе исплаћују на руке финансијска средства“; неке ЈЛС су износ накнаде за ђаке пешаке утврђивале у износу од 20% цене горива по пређеном километру, односно рефундирале су родитељима цену горива утрошеног за превоз ученика и сл. Поједине ЈЛС су саме организовале превоз за ученике, тако што је ЈЛС „купила школско возило за превоз ученика“ или је „ангажовала теренско возило које врши превоз деце од места становања до школе“.[footnoteRef:14] [13:  Посебан извештај Заштитника грађана – Инклузивно образовање, 2018 год.]  [14:  Оп цит] 

Узевши у обзир:
· комплексност проблема и да вишеструки разлози утичу на недоступност и неприступачност основних школа за ученике, нарочито у руралним и неразвијеним областима, услед чега постоји и велика разноликост у начину на који јединице локалне самоуправе обезбеђују остваривање права ученика основних школа на бесплатан превоз; 
· да је у конкретном случају једини пут од места пребивалишта ученика до најближе основне школе - небезбедна магистрална саобраћајница, без могућности коришћења јавног (аутобуског) превоза, што њихове родитеље излаже додатним трошковима за обезбеђивање превоза до школе, али без накнаде тих трошкова јер је удаљеност мања од законом прописаних четири километра, доводећи их у неједнак положај, јер су „једини ученици који плаћају превоз до Школе и назад“[footnoteRef:15]; [15:  Акт Министарства- Сектор за инспекцијске послове од 10.04.2023. год] 

· наводе о поступању надлежних органа управе у конкретном случају, који указују на могуће нејасноће у вези са применом законских одредби којима се уређује остваривање овог права ученика;
· обавезе надлежних државних органа да обезбеде једнак приступ и доступност обавезном основном образовању свим ученцима, 
Заштитник грађана упућује

МИШЉЕЊЕ
Потребно је да Министарство просвете, у сарадњи са Министарством државне управе и локалне самоуправе, размотри могућност предузимања мера у циљу измене и допуне одредби закона којима се уређује остваривање права ученика основних школа на бесплатан превоз, како би се обезбедио већи и праведнији обухват оних ученика који се суочавају са проблемом недоступности и неприступачности најближе основне школе:
- тако што би се поред већ наведеног услова за остваривање овог права – да је школа најближа месту пребивалишта ученика и на удаљености већој од четири километра – предвидели и узели у обзир други објективни разлози за недоступност и неприступачност основних школа за ученике, нарочито у руралним и неразвијеним областима, попут саобраћајне неповезаности, лоше инфраструктуре, недостатка јавног превоза, небезбедности пута од места пребивалишта ученика до школе и др. 
[bookmark: _GoBack]-  јединицама локалне самоуправе прецизирала обавеза да обезбеђују средства и одговарајући начин за остваривање овог права ученика основних школа, који је усмерен на превазилажење разлога недоступности и неприступачности најближе основне школе, при чему безбедност ученика има приоритет над удаљеношћу школе од места пребивалишта ученика.
***
Приликом упућивања Мишљења, Заштитник грађана се руководио одредбама Устава Републике Србије[footnoteRef:16], Конвенције о правима детета[footnoteRef:17], Закона о основама система образовања и васпитања[footnoteRef:18] и Закона о основном образовању и васпитању[footnoteRef:19].  [16:  "Сл. гласник РС", бр. 98/2006]  [17:  "Сл. лист СФРЈ - Међународни уговори", бр. 15/90 и "Сл. лист СРЈ - Међународни 
уговори", бр. 4/96 и 2/97]  [18:  "Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020]  [19:  „Сл. гласник РС“ бр.18/10, 101/17, 113/17 - др. закон, 10/19 и 129/21] 

Овлашћење и обавеза Заштитника грађана је да се стара о заштити и унапређењу људских и мањинских слобода права (члан 1. став 2. Закона о Заштитнику грађана). Поред права на покретање и вођење поступка, Заштитник грађана има право да пружањем добрих услуга, посредовањем и давањем савета и мишљења о питањима из своје надлежности делује превентивно, у циљу унапређења рада органа јавне власти и унапређења заштите људских слобода и права (члан 27. став 2. Закона о Заштитнику грађана). Ово мишљење дато је на основу тог овлашћења и дужности.
Законом о основама система образовања и васпитања је прописана надлежност Министарства просвете у обезбеђивању услова за остваривање права деце и ученика утврђених овим законом, тако да Министарство предузима све неопходне мере којима се у поступности обезбеђује остваривање тих права[footnoteRef:20]. Заштитник грађана налази да Министарство, у складу са законом, има улогу у обезбеђивању поштовања и примене законом прописаних принципа образовања и васпитања, пре свега принципа једнакости и доступности,  те да би поступањем на овај начин, Министарство допринело повећању доступности и једнакости ученика у остваривању права на обавезно основно образовање и васпитање. [20:  Члан 30. Закона о основама система образовања и васпитања] 



                                                                ЗАМЕНИЦА ЗАШТИТНИКА ГРАЂАНА


                                                                                                              Јелена Стојановић

